ടോക്കിയോ ഒളിമ്ബിക്സ് 2021: ബാഡ്മിന്റണ് ഗ്രൂപ്പ് മത്സരത്തില് ഇന്ത്യയുടെ സായ് പ്രണീത് പുറത്ത് ടോക്കിയോ: ഒളിമ്ബിക്സ് ബാഡ്മിന്റണ് ഗ്രൂപ്പ് മത്സരത്തില് ഇന്ത്യന് താരം സായ് പ്രണീത് പുറത്ത്. ഗ്രൂപ്പ് ഡിയിലെ രണ്ടാം സിംഗിള്സ് മത്സരത്തില് നെതര്ലന്ഡ്സ് താരം മാര്ക് കാല്ജോവിയോട് സായ് പ്രണീത് നേരിട്ടുള്ള സെറ്റുകള്ക്ക് പരാജയപ്പെട്ടു. സ്കോര്: 2114, 2114. നേരത്തെ ആദ്യ സിംഗിള്സ് മത്സരത്തിലും സായ് പ്രണീത് തോറ്റിരുന്നു. ഇസ്രായേല് താരം മിഷ സില്ബെര്മനോടാണ് ഇന്ത്യന് താരം പരാജയപ്പെട്ടത്. നേരിട്ടുള്ള സെറ്റുകള്ക്കായിരുന്നു പ്രണീതിന്റെ പരാജയം. ലോക റാങ്കിങ്ങില് സായ് പ്രണീതിനേക്കാള് താഴ്ന്ന റാങ്കിലുള്ളവരാണ് രണ്ട് എതിരാളികളും. എന്നിട്ടും ഇന്ത്യന് താരത്തിന് മികച്ച പ്രകടനം പുറത്തെടുക്കാനായില്ല. ഗ്രൂപ്പ് ഡിയില് അവസാന സ്ഥാനക്കാരനായാണ് സായ് പ്രണീത് മത്സരം പൂര്ത്തിയാക്കിയത്. വനിതകളുടെ ബാഡ്മിന്റണില് പിവി സിന്ധു പ്രീ ക്വാര്ട്ടറില് കടന്നു. ഗ്രൂപ്പ് സ്റ്റേജില് ഹോങ്കോങിന്റെ ചെയുംഗ് ങാന് യിയെ നേരിട്ടുള്ള ഗെയിമുകള്ക്കാണ് സിന്ധു തോല്പ്പിച്ചത്. സ്കോര് 219, 2116. പ്രീ ക്വാര്ട്ടറില് ഡെന്മാര്ക്കിന്റെ മിയ ബ്ലിച്ച്ഫെല്റ്റിനെയാണ് സിന്ധു നേരിടുക.